香港聯合船塢

香港聯合船塢係香港一間船塢，喺新界青衣島西北部，創立時由太古公司同長江和記實業有限公司共同擁有，主要從事拖船、打撈服務、修船、機電工程及汽車服務。

香港聯合船塢前身係喺香港島鰂魚涌嘅太古船塢，以及位於九龍紅磡嘅黃埔船塢。呢兩間船塢分別喺1970年代同1980年代拆卸，之後喺青衣合作開設香港聯合船塢。

香港聯合船塢位處青衣島茜草灣之西北，面對馬灣海峽，鄰近青衣蜆殼油庫及青衣西北交匯處。

2021年，長和買埋太古嘅嗰一半股權，聯合船塢成為長和全資附屬公司。

2023年，長和向城規會申請將船塢用地改為起超過萬五伙公私營住宅嘅大型社區。

交通

香港聯合船塢集團
青衣島
長江集團